open-index/open-wikipedia-markdown huggingface dataset:
Κίτσος Μπότσαρης

Ο **Κίτσος Μπότσαρης** (1754-1813) ήταν Έλληνας ήρωας και δευτερότοκος γιος του Γιώργη Μπότσαρη της σπουδαίας σουλιώτικης φάρας των Μποτσαραίων. Ήταν ο πατέρας του Μάρκου Μπότσαρη. 

Μετά την μάχη του Σέλτσο στην Άρτα και έπειτα από τον ηρωικό θάνατο της Λένας Μπότσαρη (1804), διέφυγε μαζί με τον γιο του Μάρκο Μπότσαρη στην Πάργα.

Δολοφονήθηκε στην Άρτα το 1813, από τον Γώγο Μπακόλα κατ' εντολή του Αλή Πασά των Ιωαννίνων.

Η Ελληνική δημοτική παράδοση, τίμησε τον Κίτσο Μπότσαρη για τον ηρωισμό του, αφιερώνοντας του πολλά παραδοσιακά τραγούδια. 

## Βιογραφία
Γεννήθηκε το 1754 στο Σούλι. Μετά το θάνατο του πρωτότοκου αδελφού του Τούσια, το 1792, ανέλαβε την αρχηγία της φάρας των Μποτσαραίων. Ο Κίτσος Μπότσαρης ήταν ένα από τα πέντε παιδιά των οπλαρχηγών Σουλιωτών που είχε πάρει ο Αλή Πασάς ως ομήρους στην πρώτη εκστρατεία του στο Σούλι το έτος 1789. Είχε λοιπόν ανατραφεί για αρκετό χρονικό διάστημα κοντά στον πασά των Ιωαννίνων, και αργότερα απελευθερώθηκε. Μετά το θάνατο του πατέρα του συνελήφθη και κρατήθηκε όμηρος, αυτή τη φορά μαζί με τον γιο του Κωνσταντίνο, και οδηγήθηκε και πάλι στην Αυλή του Αλή Πασά, στα Ιωάννινα. 

Το 1803, κατά την τρίτη εκστρατεία του Αλή Πασά κατά του Σουλίου, ο Κίτσος Μπότσαρης, εγκαταλείποντας τον γιο του στην Αυλή του Αλή Πασά, έσπευσε στην πατρίδα του που κινδύνευε και τέθηκε επικεφαλής μιας φάλαγγας Σουλιωτών που δεν είχαν ακόμη εγκαταλείψει την πατρίδα τους, για να κατευθυνθούν προς την Πάργα και τα ρωσοκρατούμενα Επτάνησα. Με τη φάλαγγα αυτή αμυνόμενος, ζήτησε τελικά να εγκατασταθεί σε περιοχή πλησίον της Άρτας, γενόμενος έτσι ένας από τους μεγάλους ήρωες τόσο του Ζαλόγγου, όσο και αργότερα της μάχης του Σέλτσου.

Στη συνέχεια όμως, βλέποντας πως κάθε αντίσταση ήταν μάταιη, κατέφυγε και αυτός στην Πάργα και από εκεί πέρασε στην Κέρκυρα, όπου και κατατάχθηκε στα τάγματα των Ηπειρωτών με το βαθμό του μαγιόρου (ταγματάρχη). Μετά την πτώση του Ναπολέοντα, παρασυρμένος από υποσχέσεις του Αλή Πασά που του μετέφεραν απεσταλμένοι του τελευταίου, τους ακολούθησε στην Ήπειρο, όμως αυτοί τον συνέλαβαν και τον έστειλαν στην Άρτα, όπου και δολοφονήθηκε (1813) κατ΄ εντολή του Αλή Πασά, από τον αρματολό Γώγο Μπακόλα του Βάλτου.

Ο Κίτσος Μπότσαρης είχε παντρευτεί τρεις φορές:   

* τη Χρυσούλα Παπαζώτου-Γιώτη, με τέκνα τους Ιωάννη (; - 1804), Ελένη (1785-1804),  Μαρία, Μάρκο (1790-1823), Κωνσταντίνο (1792-1853), Δέσποινα, Γεώργιο.
* την Αναστασία Μακαντώνη, με τέκνο την Αγγελική (1800-1890).
* τη Βασιλική Μπαμπίλη, με τέκνα τους Αναστασία (1808 - ;), Ελένη, Νικόλαο, Γεώργιο, Στρατή.

Μετά το θάνατο του Κίτσου Μπότσαρη την αρχηγία της φάρας των Μποτσαραίων ανέλαβε ο αδελφός του, Νότης Μπότσαρης, υστερότοκος γιος του Γιώργη Μπότσαρη.

## Παραπομπές


## Πηγές
* Μεγάλη Ελληνική Εγκυκλοπαίδεια, τόμ. ΙΖ΄, σελ. 714
* Μεγάλη Στρατιωτική και Ναυτική Εγκυκλοπαίδεια. Αθήναι 1929: Έκδοσις Μεγάλης Στρατιωτικής και Ναυτικής Εγκυκλοπαίδειας. 

Μποτσαρης Κιτσος
Κιτσος
Διεθνής Οργανισμός Μετανάστευσης

Ο **Διεθνής Οργανισμός Μετανάστευσης** (ΔΟΜ, διεθνώς ΙΟΜ) αποτελεί ένα διακυβερνητικό οργανισμό που ιδρύθηκε το 1951 προκειμένου να ρυθμιστεί σε επίπεδο διεθνούς αγοράς το πρόβλημα της ανθρώπινης μετανάστευσης που άρχισε να γίνεται οξύτατο ιδιαίτερα μετά τον Β΄ Παγκόσμιο Πόλεμο.

## Ίδρυση
Έτσι τον Οκτώβριο του 1951 συγκλήθηκε στη Νάπολη το Διεθνές Συνέδριο Μετανάστευσης (ή των Μεταναστεύσεων), του οποίου και ακολούθησε στη συνέχεια η Διάσκεψη των Βρυξελλών (1951), τον Νοέμβριο - Δεκέμβριο του ίδιου έτους. Κατά τη διάσκεψη αυτή συμφωνήθηκε η ίδρυση αρχικά  με το όνομα **Προσωρινή Διακυβερνητική Επιτροπή Μεταφοράς Μεταναστών εξ Ευρώπης**, (με αγγλικό αρκτικόλεξο PICMME), η οποία και άρχισε να λειτουργεί από το αμέσως επόμενο έτος 1952 με έδρα τη Γενεύη, (Ελβετία), υπό το όνομα **Διακυβερνητική Επιτροπή Μετανάστευσης εξ Ευρώπης** (ΔΕΜΕ)  και με εγκατάσταση κλιμακίων της σε διάφορα κράτη της Ευρώπης.
Σημειώνεται ότι το 1980 η ΔΕΜΕ άλλαξε όνομα με νεότερο **Διακυβερνητική Επιτροπή Μετανάστευσης** (ΔΕΜ – ICM), και το 1989 έλαβε το τελευταίο επίσημο όνομα **Διεθνής Οργανισμός Μεταναστεύσης** που ισχύει σήμερα.

Έτσι ενώ αρχικά δημιουργήθηκε προκειμένου να τεθεί τέλος στο χάος που είχε προκαλέσει ο Β΄ Παγκόσμιος Πόλεμος εδικά στην Ευρώπη, στο πρόβλημα της επανεγκατάστασης στις πατρογονικές εστίες, περίπου 10 εκατομμυρίων ξεριζωμένων ανθρώπων, στη δεκαετία του 1950, οι μετανάστες στην Ευρώπη έφθασαν το ένα εκατομμύριο, που αναζητούσαν νέους τόπους μόνιμης εγκατάστασης. 
Στη συνέχεια ο οργανισμός αυτός ανέλαβε επίσης να καλύψει το μεταναστευτικό πρόβλημα που προερχόταν και από άλλες περιπτώσεις όπως  πολέμους, επαναστάσεις και φυσικές καταστροφές με συνέπεια να διαμορφωθεί έτσι η σημερινή ονομασία του οργανισμού. Σημαντικότερες τέτοιες  περιπτώσεις ήταν εκείνες του ψυχρού πολέμου, της Χιλής το (1973), του Βιετνάμ (1975), του Κουβέιτ (1990), του Κοσσυφοπεδίου (1999), του Ιράκ (Κουρδιστάν), το τσουνάμι στη ΝΑ Ασία (), του σεισμού του Πακιστάν (2005), με τελευταίο το σεισμό της Αϊτής, καθώς και άλλες περιπτώσεις συμβάντων σε χώρες της Αφρικής.

## Μέλη
Σήμερα στον ΔΟΜ συμμετέχουν 174 Χώρες μέλη.

## Επίσημη γλώσσα
Επίσημες γλώσσες στον ΔΟΜ είναι η Αγγλική, η Γαλλική και η Ισπανική.

## Εξωτερικοί σύνδεσμοι

* Διεθνής Οργανισμός Μετανάστευσης (Διεθνής ιστότοπος)
* Διεθνής Οργανισμός Μετανάστευσης (Ελληνικός ιστότοπος)

Κατηγορία:Μετανάστευση
Κατηγορία:Διεθνείς οργανισμοί
C4H10

Ο μοριακός τύπος **[[Άνθρακας|C]]<sub>4</sub>[[Υδρογόνο|H]]<sub>10</sub>,** με μοριακή μάζα 58,12 amu (ακριβέστερη μοριακή μάζα 58,1222 ± 0,0039), αντιστοιχεί σε βαθμό ακορεστότητας 0, και είναι κοινός για τα ακόλουθα δύο (2) ισομερή αλκάνια:

# Βουτάνιο, με ημισυντακτικό τύπο **CH<sub>3</sub>(CH<sub>2</sub>)<sub>2</sub>CH<sub>3</sub>** και αριθμό CAS 106-97-8.
# (2-)μεθυλοπροπάνιο ή **ισοβουτάνιο**, με ημισυντακτικό τύπο **(CH<sub>3</sub>)<sub>3</sub>CH** και αριθμό CAS 75-28-5.

Κατηγορία:Αποσαφηνίσεις χημικών τύπων
Κατηγορία:Αλκάνια
Κατηγορία:C4
RH

Η συντομογραφία λατινικών χαρακτήρων **RH** ή **Rh** μπορεί να αναφέρεται:

* Στο ρόδιο, χημικό στοιχείο  ως Rh.
* Στην οργανική ομόλογη σειρά των αλκανίων (RH).
* Στο σύστημα ταξινόμισης αίματος Ρέζους (Rh).
Ιωάννης Κουντουριώτης

Ο **Ιωάννης Κουντουριώτης** (1866 - 1933) ήταν Έλληνας πολιτικός και τραπεζίτης.
## Η ζωή του
Γεννήθηκε στις 27 Αυγούστου 1866 στην Ύδρα και ήταν γιος του βουλευτή Θεόδωρου Κουντουριώτη και της Λουκίας Νεγρεπόντη. Από την πλευρά του πατέρα του καταγόταν από την σπουδαία οικογένεια Κουντουριώτη και ήταν εγγονός του πρωθυπουργού Γεωργίου Κουντουριώτη, ενώ από την πλευρά της μητέρας του από την παλαιά χιώτικη οικογένεια Νεγρεπόντη, τα μέλη της οποίας ασχολούντο παραδοσιακά με το εμπόριο. Αδελφός του ήταν ο ναύαρχος και πρόεδρος της Δημοκρατίας Παύλος Κουντουριώτης. Σπούδασε νομικά στη Νομική Σχολή Αθηνών του Πανεπιστημίου Αθηνών, του οποίου αναγορεύθηκε διδάκτωρ και συμπλήρωσε τις σπουδές του στο Παρίσι. Ασχολήθηκε με την πολιτική και εξελέγη για πρώτη φορά βουλευτής Ύδρας το 1899, εκλεγόμενος συνεχώς από τότε μέχρι και το 1911. Υπήρξε φίλος του Ελευθερίου Βενιζέλου, με τον οποίο διατηρούσε φιλική σχέση από το σχολείο. Ο τελευταίος του είχε υποσχεθεί ότι θα τον στηρίξει σε ενδεχόμενη υποψηφιότητά του στις δημαρχιακές εκλογές της Αθήνας, τελικώς όμως απευθύνθηκε στον Εμμανουήλ Μπενάκη, ο οποίος και εξελέγη τελικώς με την στήριξη του κόμματος των Φιλελευθέρων. Το 1917 διορίστηκε έκτακτος απεσταλμένος και πληρεξούσιος υπουργός «παρά τη σερβική Αυλή» στη Θεσσαλονίκη.

Διετέλεσε πρόεδρος της Τράπεζας Αθηνών, της Γενικής Τράπεζας, της Γαλλοελληνικής Τράπεζας, καθώς και αντιπρόεδρος της Τράπεζας Ανατολής. Την περίοδο 1923 - 1933 διετέλεσε πρόεδρος της Φιλεκπαιδευτικής Εταιρείας, αντιπρόεδρος της Ελληνικής Εταιρείας Τροχιοδρόμων Αθηνών - Πειραιώς και μέλος της Αθηναϊκής Λέσχης.

Απεβίωσε στο Παρίσι στις 10 Οκτωβρίου 1933 και ενταφιάστηκε στο Α' νεκροταφείο Αθηνών. Ήταν νυμφευμένος με την Θάλια Αθηνογένη (1896-1953), ανιψιά του Στέφανου Σκουλούδη και είχε αποκτήσει δύο κόρες: την Μαρία, σύζυγο Αχιλλέα Γεωργαντά, και την Λουκία.

## Πηγές


Κατηγορία:Βουλευτές Ύδρας
Κατηγορία:Έλληνες επιχειρηματίες
Ιωαννης
Κατηγορία:Έλληνες τραπεζίτες
Κατηγορία:Αρβανίτες
Ωγκύστ Σαρλουά

Ο **Ωγκύστ Ονορέ Σαρλουά** (, 26 Νοεμβρίου 1864 – 26 Μαρτίου 1910) ήταν Γάλλος αστρονόμος, που ανεκάλυψε συνολικά 99 αστεροειδείς παρατηρώντας από το Αστεροσκοπείο της Νίκαιας, μεταξύ των οποίων οι αστεροειδείς με αύξοντες αριθμούς 300 και 400.

## Ιστορικό
Η πρώτη του ανακάλυψη ήταν ο αστεροειδής 267 Τιρζά το 1887. Φωτογράφησε τον Έρωτα την ίδια νύκτα που αυτός ανακαλύφθηκε από τον Γκούσταφ Βιττ, αλλά ο Βιττ ανακοίνωσε πρώτος την ανακάλυψή του.

Ο Σαρλουά άρχισε να ερευνά για αστεροειδείς την εποχή που οι ανακαλύψεις γίνονταν με οφθαλμοσκοπική παρατήρηση. Μετά την εφαρμογή της φωτογραφικής μεθόδου από τον Μαξ Βολφ το 1891, τόσο ο Βολφ όσο και ο Σαρλουά ανακάλυψαν ο καθένας πολύ περισσότερους αστεροειδείς από όσους θα μπορούσαν με οφθαλμοσκοπική παρατήρηση. Ο τελευταίος αστεροειδής που ανακαλύφθηκε από τον Σαρλουά είναι ο 537 Πάουλυ, το 1904.

Το 1899μ έλαβε το βραβείο Γιάνσεν, το μεγαλύτερο βραβείο της Αστρονομική Ένωσης της Γαλλίας, καθώς επίσης και το Βραβείο Βαλζ από τη Γαλλική Ακαδημία Επιστημών το 1889 για το έργο του στον υπολογισμό της τροχιάς αστεροειδών.

Σε ηλικία 455 ετών ο Σαρλουά δολοφονήθηκε από τον αδελφό της πρώτης του συζύγου, που του κρατούσε κακία επειδή ο Σαρλουά είχε ξαναπαντρευτεί. Ο δολοφόνος καταδικάσθηκε σε ισόβια καταναγκαστικά έργα στη Νέα Καληδονία.

## Ονομάσθηκε προς τιμή του
* Ο αστεροειδής 1510 Σαρλουά, που ανακαλύφθηκε το 1939.

## Παραπομπές

Κατηγορία:Γάλλοι αστρονόμοι
Κατηγορία:Αστρονόμοι του 19ου αιώνα
Κατηγορία:Αστρονόμοι του 20ού αιώνα
Ηνίοχος (αποσαφήνιση)

Ο όρος **Ηνίοχος** μπορεί να αναφέρεται σε κάποιο από τα παρακάτω.
## Τέχνη
*Ηνίοχος (άγαλμα Δελφών)
*''Ηνίοχος'' (ταινία)
## Επιστήμες και τεχνολογία
* Ηνίοχος (αστερισμός)
* Ηνίοχος (τορπιλάκατος)

* (Αρχαιότητα) Ο οδηγός "άρματος" που έλκουν άλογα, αυτός που κρατάει τα ηνία του "άρματος
Μαρία του Κουσί

Η **Μαρία του Κουσί** (γαλλ.:*Marie de Coucy*, 1218 – 1285) από τον Οίκο του Κουσύ, ήταν βασίλισσα της Σκωτίας από τον γάμο της με τον βασιλιά Αλέξανδρο Β' της Σκωτίας. Ήταν κόρη του Ανγκεράν Γ΄ κυρίου του Κουσύ, και της τρίτης συζύγου του, Μαρίας (1184 – 1267), βασίλισσας της Σκωτίας. 

Στις 15 Μαΐου 1239, παντρεύτηκε τον βασιλιά της Σκωτίας Αλέξανδρο Β’, με τον οποίο απέκτησε τον μελλοντικό βασιλιά της Σκωτίας Αλέξανδρο Γ’. Ο γάμος της χαρακτηρίζεται ως μια συμμαχία του στέμματος της Σκωτίας και της οικογένειας των Κουσί. 

Με τον θάνατο του συζύγου της (1249) επέστρεψε στην Πικαρδία, αλλά έκανε ταυτόχρονα και συχνές επισκέψεις στην Σκωτία. Πριν το 1257, παντρεύτηκε τον δεύτερο σύζυγο της, Ιωάννη Β΄ κύριο του Μπριέν, με τον οποίο δεν απέκτησε παιδιά.

## Παραπομπές


Κατηγορία:Βασίλισσες της Σκωτίας (σύζυγοι βασιλέων)
Κατηγορία:Οίκος του Ντάνκελντ
Κατηγορία:Βασιλομήτωρ
Κατηγορία:Οίκος του Μπριέν
Αλέξανδρος, πρίγκιπας της Σκωτίας

Ο **Αλέξανδρος** (*Alexander*, 21 Ιανουαρίου 1264 – 17 Ιανουαρίου 1284) ήταν γιος του Αλεξάνδρου Γ’ της Σκωτίας και της Μαργαρίτας της Αγγλίας και κληρονόμος του θρόνου της Σκωτίας. 

Δεν κατάφερε να ανέβει στον θρόνο της Σκωτίας, γιατί πέθανε πρόωρα πριν τον πατέρα του σε ηλικία 20 ετών. Παντρεύτηκε στις 14 Νοεμβρίου 1282 την Μαργαρίτα της Φλάνδρας (πέθανε το 1331), κόρη του Γκύ του Νταμπιέρ, κόμη της Φλάνδρας. Ο θάνατος του προκάλεσε δυναστική κρίση, αφού ο νεώτερος αδελφός του, Δαυίδ, είχε πεθάνει ήδη σε ηλικία 9 ετών, με αποτέλεσμα να αναγνωρίσει διάδοχο την ανιψιά του, Μαργαρίτα. 

Η κρίση έφερε τελικά την Σκωτία υπό τον έλεγχο της Αγγλίας, οπότε ο βασιλιάς της Αγγλίας Εδουάρδος Α’ διόρισε βασιλιά στην Σκωτία τον Τζων Μπάλλιολ.
 

Κατηγορία:Οίκος του Ντάνκελντ
295 Θηρεσία

Η **Θηρεσία (Theresia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,19. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από την αυτοκράτειρα Μαρία Θηρεσία.

## Φυσικά χαρακτηριστικά
Η μέση διάμετρος της Θηρεσίας υπολογίζεται σε 28 χιλιόμετρα, ενώ η μάζα της εκτιμάται σε 22 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,193 (από δεδομένα του IRAS). Είναι άγνωστο αν και με ποια περίοδο περιστρέφεται η Θηρεσία γύρω από τον εαυτό της. Η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Θηρεσια
296 Φαέθουσα

Η **Φαέθουσα (Phaëtusa)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,62. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά του από την ομώνυμη κόρη του Ηλίου στην ελληνική μυθολογία.

## Φυσικά χαρακτηριστικά
Οι διαστάσεις της Φαέθουσας εκτιμώνται σε 7 ως 15 χιλιόμετρα και η μέση πυκνότητα σε 2 gr/cm³. Ο φασματικός της τύπος είναι **S** (λιθώδης), ενώ το άλβεδό της δεν έχει προσδιορισθεί επακριβώς. Είναι άγνωστο αν η Φαέθουσα περιστρέφεται γύρω από τον εαυτό της και με ποια περίοδο.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φαεθουσα
C2H6O

* Ο γενικός χημικός τύπος **C<sub>2</sub>H<sub>6</sub>O** μπορεί να αναφέρεται στα ακόλουθα δύο (2) ισομερή:
# Αιθανόλη ή **αιθυλική αλκοοόλη** με σύντομο  συντακτικό τύπο CH3CH2OH
# Διμεθυλαιθέρας ή **μεθυξυμεθάνιο** με σύντομο συντακτικό τύπο CH3OCH3

Κατηγορία:Αποσαφηνίσεις χημικών τύπων
Κατηγορία:C2
Κατηγορία:Κορεσμένες ενώσεις
Κατηγορία:Οργανικές ενώσεις με οξυγόνο
297 Καικιλία

Η **Καικιλία (Caecilia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η μέση διάμετρος της Καικιλίας εκτιμάται σε 40 χιλιόμετρα και η μάζα της σε 64,4 τρισεκατομμύρια τόνους για μέση πυκνότητα σε 2 gr/cm³. Ο φασματικός της τύπος είναι πιθανώς **S** (λιθώδης), ενώ το άλβεδό της είναι 0,180 (από δεδομένα του IRAS). Η Καικιλία περιστρέφεται γύρω από τον εαυτό της μία φορά κάθε 4 ώρες και 9 λεπτά, μία σχετικώς γρήγορη περιστροφή. Η μέση θερμοκρασία στην επιφάνειά της εκτιμάται σε 120 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Καικιλία
298 Βαπτιστίνη

Η **Βαπτιστίνη (Baptistina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια. Παρότι η τροχιά του είναι παρόμοια με εκείνη των μελών της Οικογένειας αστεροειδών της Χλωρίδος, ο φασματικός του τύπος δεν συμφωνεί, οπότε η Βαπτιστίνη δεν μπορεί να ταξινομηθεί ως μέλος αυτής της οικογένειας.

Σύμφωνα με μία μελέτη του 2007, η Βαπτιστίνη πιθανότατα αποτελεί το μεγαλύτερο θραύσμα ενός μεγάλου αστεροειδούς (περίπου 170 χιλιομέτρων σε διάμετρο) που καταστράφηκε σε μία σύγκρουση με ένα σώμα το οποίο είχε περίπου τη μισή διάμετρο από αυτόν. Η σύγκρουση αυτή πρέπει να έγινε πριν από 160 εκατομμύρια χρόνια περίπου και δημιούργησε την «Οικογένεια της Βαπτιστίνης». Επιπλέον, προτάθηκε ότι ένα από τα θραύσματα από τη σύγκρουση αυτή είναι ο αστεροειδής που μεταγενέστερα έπεσε στη Γη και προκάλεσε την περίφημη εξαφάνιση των δεινοσαύρων πριν από 65 περίπου εκατομμύρια χρόνια. Η θεωρία αυτή αμφισβητείται, καθώς οι παρατηρήσεις των τροχιών της Βαπτιστίνης και άλλων υποτιθέμενων θραυσμάτων είναι ελλιπείς. Εξάλλου μία άλλη, πιο πρόσφατη μελέτη (2008)  αποδεικνύει ότι η Βαπτιστίνη δεν έχει την ίδια χημική σύσταση με τον αστεροειδή που προσέκρουσε στη Γη τότε. Ωστόσο, η πιθανότητα δεν μπορεί να αποκλεισθεί εντελώς.

## Φυσικά χαρακτηριστικά
Η διάμετρος της Βαπτιστίνης εκτιμάται σε 13 ως 30 χιλιόμετρα. Ο φασματικός της τύπος είναι **X**, ενώ το άλβεδό της είναι άγνωστο. Η Βαπτιστίνη περιστρέφεται γύρω από τον εαυτό της μία φορά κάθε 16 ώρες και 14 περίπου λεπτά, μία σχετικώς αργή περιστροφή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαπτιστινη
GoldSrc

[thumb|250px|Ένα επίπεδο επίδειξης της μηχανής GoldSrc δημιουργημένο από την Valve. Προοριζόταν να είναι το εισαγωγικό λογότυπο της εταιρείας στο ''[Half-Life*, αλλά αντικαταστάθηκε με ένα απλό βίντεο στην τελική έκδοση του παιχνιδιού.]]

Η *'GoldSrc**, ή **Goldsource*', είναι μια καινή ονομασία χρησιμοποιούμενη εσωτερικά από την [[Valve Corporation|Valve Software]], αναφερόμενη στην τροποποιημένη [[μηχανή Quake]] η οποία βρίσκεται στον πυρήνα του παιχνιδιού [[Βιντεοπαιχνίδι βολών πρώτου προσώπου|βολών πρώτου προσώπου]] επιστημονικής φαντασίας *Half-Life* του 1998.

Η GoldSrc είναι μια τροποποιημένη έκδοση της βάσης κώδικα της μηχανής [[QuakeWorld]], η οποία με τη σειρά της είναι μια ανεπτυγμένη εκδοχή της βάσης κώδικα της μηχανής Quake. Μερικές ελάσσονος σημασίας διορθώσεις από τη μηχανή του *Quake II* ενσωματώθηκαν καθώς αυτή αναπτυσσόταν. Η GoldSrc δύναται να αποδώσει δύο [[API]] − το [[OpenGL]] και το [[Direct3D]].

Η διάδοχος της μηχανής GoldSrc είναι η [[μηχανή Source]] του *Half-Life 2*.

Σήμερα η GoldSrc χρησιμοποιείται ακόμη από τους δημιουργούς. Η [[Nexon Corporation]], για παράδειγμα, ανέπτυξε το *Counter-Strike Online* χρησιμοποιώντας την GoldSrc.

== Ιστορία του ονόματος ==

Ενώ η μηχανή δεν είχε επίσημο όνομα, τους μήνες πριν από την κυκλοφορία του *Half-Life*, πολλά περιοδικά υπολογιστών περιέγραψαν την μηχανή πως ήταν βασισμένη στην "Quake Unified Technology".

Ο Erik Johnson εξηγεί την προέλευση του ονόματος GoldSrc σε αυτό το απόσπασμα από την [http://developer.valvesoftware.com/w/index.php?title=User_talk:Erik_Johnson&oldid=10088#GoldSource Valve Developer Community] :



== Αδειοδοτημένα παιχνίδια ==

* *Half-Life* ([[Valve Corporation|Valve Software]], 1998)
* *Team Fortress Classic* ([[Valve Corporation|Valve Software]], 1999)
* *Half-Life: Opposing Force* ([[Gearbox Software]], 1999)
* *Counter-Strike* ([[Valve Corporation|Valve Software]], 2000)
* *Gunman Chronicles* ([[Rewolf Software]], 2000)
* *Ricochet* ([[Valve Corporation|Valve Software]], 2000)
* *Deathmatch Classic* ([[Valve Corporation|Valve Software]], 2001)
* *Half-Life: Blue Shift* ([[Gearbox Software]], 2001)
* *James Bond 007: Nightfire* ([[Eurocom]], [[Gearbox Software]], [[Aspyr]], [[JV Games]], 2002)
* *Day of Defeat* ([[Valve Corporation|Valve Software]], 2003)
* *Counter-Strike Neo* ([[Valve Corporation|Valve Software]], 2003)
* *Counter-Strike: Condition Zero* ([[Valve Corporation|Valve Software]], [[Ritual Entertainment]], [[Gearbox Software]], [[Turtle Rock Studios]], 2004)
* *Counter-Strike Online'' (Valve Software, Nexon Corporation, 2008)

## Αναφορές



Κατηγορία:Μηχανές βιντεοπαιχνιδιών
Μεσιέ 41

Το **Μεσιέ 41** (γνωστό και ως *Μ41* και *NGC 2287*) είναι ανοικτό σμήνος αστέρων σε απόσταση περίπου 2.300 ετών φωτός στον αστερισμό Μέγας Κύων.

## Ιστορικό
Το Μεσιέ 41 ανακαλύφθηκε από τον Giovanni Batista Hodierna πριν το 1654 και πιθανότατα ήταν γνωστό στον Αριστοτέλη το 325 Π.Χ.. Το 1765 ο Σαρλ Μεσιέ το πρόσθεσε στον κατάλογό του.

## Περιγραφή
Το Μεσιέ 41 περιλαμβάνει περίπου 100 άστρα, συμπεριλαμβανομένων και πολλών κόκκινων και πορτοκαλί γιγάντων, ο λαμπρότερος των οποίων έχει μέγεθος 6.9 και φασματικό τύπο Κ3 και βρίσκεται κοντά στο κέντρο του σμήνους. Η ηλικία του σμήνους είναι περίπου 200 εκατομμύρια έτη.

## Παραπομπές


## Εξωτερικοί σύνδεσμοι

* Messier 41, SEDS Messier pages
* NightSkyInfo.com - M41 
* M41 Hires LRGB CCD Image

41
2287
Κατηγορία:Μέγας Κύων
Μοναστηράκι Αιτωλοακαρνανίας

Το **Μοναστηράκι** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

## Γενικά στοιχεία
Το Μαναστηράκι βρίσκεται στη βορειοδυτική άκρη της Αιτωλοακαρνανίας, στην πρώην επαρχία Ξηρομέρου, 10 χιλιόμετρα από τον Αμβρακικό κόλπο, σε υψόμετρο 300 μέτρα ανάμεσα στη Βόνιτσα και τα Ακαρνανικά όρη και έχει 1.179 κατοίκους (απογραφή 2021). Ο καταρράκτης Σεπετός είναι η συνέχιση του ποταμού Κεφαλόβρυσου, που πηγάζει από το Μοναστηράκι κάτω από την κεντρική πλατεία και είναι ένα από τα σημαντικά αξιοθέατα του χωριού.

### Πρόσβαση
Βρίσκεται 380 χιλιόμετρα από την Αθήνα και απέχει 10 χιλιόμετρα από τη Βόνιτσα. Η πρόσβαση στο χωριό γίνεται με λεωφορείο, (4 ώρες από Αθήνα), με τερματικό σταθμό τη Βόνιτσα και μετεπιβίβαση σε άλλο λεωφορείο για το Μοναστηράκι (10 λεπτά). Επίσης, στην περιοχή υπάρχει το Αεροδρόμιο Ακτίου, το οποίο εξυπηρετεί την ευρύτερη περιοχή.

### Τοπική Οικονομία
Η γεωργία και η κτηνοτροφία, ενίοτε βιολογική είναι η γενική απασχόληση των κατοίκων του χωριού. Στο χωριό λειτουργεί ιατρείο για μερικές μέρες της εβδομάδας μόνο.

## Ιστορικά στοιχεία

Στη ράχη που βρίσκεται πλάι στο σημερινό Μοναστηράκι και ανάμεσα σε δυο ρέματα, εντοπίστηκε, με βάση διάφορα αρχαιολογικά ευρήματα, η θέση ενός ρωμαϊκού οικισμού. Από τη στρατηγική αυτή θέση έχει κανείς οπτικό έλεγχο σε μια ακτίνα πολλών χιλιομέτρων, καθώς προς τα βορειοδυτικά φαίνεται όλος ο κάμπος της Βόνιτσας και ο όρμος της και προς ανατολικά τα υψώματα με τα ερείπια του αρχαίου Θυρρείου. Η ίδρυση του οικισμού θα πρέπει να αποδοθεί στην ύπαρξη εδώ πλούσιας βλάστησης και άφθονων νερών και ίσως ακόμη στην αξιοποίηση από τους Ρωμαίους των κοντινών ιαματικών πηγών της Κορπής. Επίσης, βρισκόταν πάνω στο ρωμαϊκό δρόμο που οδηγούσε από το Θύρρειο στους όρμους της Παλαίρου και της Βόνιτσας. Από την έλλειψη προρωμαϊκών αρχαιολογικών ευρημάτων εικάζεται ότι ο ρωμαϊκός αυτός οικισμός είχε πιθανώς διαδεχτεί τον αρχαίο οικισμό που βρισκόταν σε απόσταση λίγων μόνο χιλιομέτρων νότια από το Μοναστηράκι, στη θέση «Λυκόνικο». Τέτοιες μετακινήσεις πληθυσμών από ορεινά μέρη σε χαμηλότερα ήταν συνηθισμένο φαινόμενο κατά την αυτοκρατορική περίοδο, χάρη στην Pax Romana.

## Διοικητικά - πληθυσμιακά στοιχεία
Ως οικισμός αναφέρεται επίσημα το 1836 να ορίζεται έδρα του τότε δήμου Αλυζίας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με την Κορπή αποτελούν την Κοινότητα Μοναστηρακίου που υπάγεται στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 είχε πληθυσμό 1.311 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Σημειώσεις παραπομπές


## Εξωτερικοί σύνδεσμοι

* Καταρράκτης Σεπετού - Μοναστηράκι Βόνιτσας.
* Το Μοναστηράκι από την ιστοσελίδα του Γυμνασίου.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Μιχάλης Τούμπουρος

Ο **Μιχάλης Τούμπουρος** (Άρτα, 29 Σεπτεμβρίου 1959 - Καλαμάτα, 3 Μαρτίου 2010) ήταν Έλληνας πυρηνικός ιατρός, μουσικός, συνθέτης, στιχουργός και τραγουδιστής. 

Σπούδασε ιατρική στο Πανεπιστήμιο Αθηνών και ειδικεύτηκε στην πυρηνική ιατρική. Κατείχε δε, τον τίτλο του Διδάκτορα του Πανεπιστημίου Αθηνών. Εργαζόταν ως πυρηνικός ιατρός στην Καλαμάτα. Ήταν αυτοδίδακτος μουσικός και έγραφε στίχους και μουσική από το 1977. Συνεργάστηκε με ποικίλα μουσικά σχήματα στην Αθήνα. Το 1991, κέρδισε το 3ο βραβείο στο Φεστιβάλ Ελληνικού Τραγουδιού Καλαμάτας, που διοργάνωσε ο αξέχαστος Μάνος Χατζιδάκις, συμμετέχοντας με το τραγούδι «Μονολογώντας». Επί δέκα περίπου χρόνια ασχολήθηκε με τη μουσική θεάτρου και είχε γράψει μουσική για 12 περίπου θεατρικά έργα. Είχε τιμηθεί με το 1ο βραβείο μουσικής θεάτρου στο Φεστιβάλ της Καρδίτσας για το έργο «Τρωάδες» του Ευριπίδη (σκηνοθεσία Κώστας Κατσουλάκης), με το σχήμα «Θεατρική Διαδρομή Καλαμάτας» και στο φεστιβάλ της Καρδίτσας για το έργο *«Γέρμα»* (σκηνοθεσία Κώστας Κατσουλάκης) επίσης με τη «Θεατρική Διαδρομή». Το 2006 έλαβε μέρος στο Φεστιβάλ Τραγουδιού Θεσσαλονίκης με το μουσικό κομμάτι *«Άρωμα»*. Ο Μιχάλης Τούμπουρος απεβίωσε αναπάντεχα σε τροχαίο στις 02:30 τα ξημερώματα στις 3 Μαρτίου 2010, όταν η μηχανή του εξετράπη της πορείας της και προσέκρουσε σε κολόνα.

## Εξωτερικοί σύνδεσμοι
*
*
*

Κατηγορία:Έλληνες μουσικοί
Κατηγορία:Έλληνες στιχουργοί
Κατηγορία:Έλληνες πυρηνικοί ιατροί
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα
Μπαστναζίτης

Ο **μπαστναζίτης** (αγγλ. *bastnäsite*) είναι ανθρακικό / φθοριούχο ορυκτό των σπανίων γαιών δημητρίου, υττρίου και λανθανίου. Οφείλει το όνομά του στο ορυχείο Bastnäs (περιοχή Västmanland) της Σουηδίας όπου πρωτοεντοπίστηκε. Το όνομα "μπαστναζίτης" αναφέρεται, στην πραγματικότητα, σε τρία ορυκτά, ανάλογα με το ποια από τις σπάνιες γαίες υπερτερεί κάθε φορά στη σύστασή του: Έτσι υφίσταται ο μπαστναζίτης-Ce, μπαστναζίτης-La και ο μπαστναζίτης-Y. Οι διαφορές των τριών ορυκτών είναι ανεπαίσθητες από πλευράς ορυκτολογικών ιδιοτήτων και συνήθως απαντούν μαζί, με τον μπαστναζίτη-Ce να υπερτερεί ποσοτικά. Μαζί με τον μοναζίτη αποτελεί το κυριότερο ορυκτό του δημητρίου αλλά και του ευρωπίου (ποσοστό μέχρι 0,1%).

## Εμφάνιση, παραγενέσεις
Απαντά συνήθως σε υδροθερμικές αποθέσεις, είναι όμως γνωστές και πρωτογενείς εμφανίσεις του σε εκρηξιγενή πετρώματα, εντός γρανιτών, αλκαλικών συηνιτών και καρμπονατιτών. Απαντά και εντός μεταμορφωμένων πετρωμάτων (μεταμορφώσεις επαφής), ενώ είναι σπάνιες οι εμφανίσεις του ως ορυκτού διείσδυσης σε ιζηματογενείς αποθέσεις.

Σχετίζεται με αλλανίτη, δημητριίτη, παριζίτη, φθορίτη, αλβίτη, μοναζίτη, ανάλκιμο, χαλαζία, βαρύτη, ζιρκόνιο, γαληνίτη και αρκετά ορυκτά των σπανίων γαιών.

Απαντά σε πολλά σημεία της Γης. Αξιόλογα κοιτάσματά του υπάρχουν στη Σουηδία, το Εσκή Σεχίρ στην Τουρκία, το Αφγανιστάν, το Πακιστάν, τη Μαδαγασκάρη, το Μπουρουντί, την Τανζανία, τη Ζάμπια, την περιοχή Ariege στη Γαλλία, την Εσωτερική Μογγολία (Κίνα), τα Ουράλια όρη στη Ρωσία, τις ΗΠΑ (Κολοράντο, Νέο Μεξικό, Καλιφόρνια) και το Mont Saint Hilaire του Καναδά. Δεν έχει αναφερθεί ύπαρξή του στην Ελλάδα.

## Σημειώσεις


## Πηγές
* Handbook of Mineralogy
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2

Μπαστναζιτης
Κατηγορία:Αλογονίδια
Νεφέλη Ορφανού

Η **Νεφέλη Ορφανού** (Αθήνα , 1948) είναι Ελληνίδα ηθοποιός.

## Βιογραφία
Σπούδασε στη Δραματική Σχολή του Εθνικού Θεάτρου (1969). Πραγματοποίησε την πρώτη εμφάνιση στο θέατρο στο Εθνικό Θέατρο με τον *[[Βυσσινόκηπος|Βυσσινόκηπο]]* του Τσέχωφ. Υπήρξε μέλος του Σ.Ε.Η. Έχει διδάξει στη δραματική σχολή «Ίασμος» του Σταύρου Δελή (2002-2007).

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Ορφανού ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Πηγές
* Θεόδωρος Έξαρχος: *Έλληνες Ηθοποιοί*, (1941-1950) Εκδ. "Γκόνης"

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
C5H12

Ο μοριακός τύπος **C<sub>5</sub>H<sub>12</sub>,** με μοριακή μάζα 72,15 amu (ακριβέστερη μοριακή μάζα 72,1488 ± 0,0048), αντιστοιχεί σε βαθμό ακορεστότητας 0, και είναι κοινός για τα ακόλουθα τρία (3) ισομερή αλκάνια:

# Πεντάνιο, με ημισυντακτικό τύπο **CH<sub>3</sub>(CH<sub>2</sub>)<sub>3</sub>CH<sub>3</sub>** και αριθμό CAS 109-66-0.
# (2-)μεθυλοβουτάνιο ή **ισοπεντάνιο**, με ημισυντακτικό τύπο **CH<sub>3</sub>CH<sub>2</sub>CH(CH<sub>3</sub>)<sub>2</sub>** και αριθμό CAS 78-78-4.
# (2,2-)διμεθυλοπροπάνιο ή **νεοπεντάνιο**, με ημισυντακτικό τύπο **C(CH<sub>3</sub>)<sub>4</sub>** και αριθμό CAS 463-82-1.

Κατηγορία:Αποσαφηνίσεις χημικών τύπων
Κατηγορία:Αλκάνια
Κατηγορία:C5
Σεισμός της Σπάρτης (464 π.Χ.)

Το έτος 464 π.Χ. έγινε σεισμός στην Σπάρτη που σύμφωνα με ιστορικές πηγές προκάλεσε 20.000 θύματα, κατέστρεψε την πόλη και έγινε αφορμή για εξέγερση των ειλώτων.  

Ελάχιστες αναφορές έχουμε για τα στοιχεία του σεισμού, για το οποίο κάνουν λόγο ο Στράβων, ο Παυσανίας, ο Πλούταρχος και ο Θουκυδίδης. Το επίκεντρο του σεισμού δεν είναι ακριβώς γνωστό. Αν και η ένταση του σεισμού δεν είναι γνωστή, αφού η αντίστοιχη μονάδα μέτρησης είναι μεταγενέστερη ανακάλυψη, οι ιστορικοί τον περιγράφουν ως «μέτριο ως ισχυρό». Αιτία της σεισμικής δόνησης ήταν πιθανή κάθετη μετακίνηση μιας τεκτονικής πτυχής στον Ταΰγετο. Το 1991 έγινε γεωλογική μελέτη με σκοπό την εξακρίβωση της τοποθεσίας του επίκεντρου και της έντασης του σεισμού. Το πόρισμα λέει, ότι αν ο σεισμός του 464 π.Χ. έγινε στο σημείο που εντόπισε η μελέτη αυτή, τότε η έντασή του θα πρέπει να ήταν περίπου 7,2 βαθμοί της κλίμακας Surface wave magnitude.

## Ιστορική επίδραση
Οι καταστροφές του σεισμού δημιούργησαν ένα κλίμα ανασφάλειας και αυξανόμενης δυσπιστίας των Σπαρτιατών απέναντι στους Αθηναίους, των οποίων η πόλη-κράτος γίνονταν όλο και πιο ισχυρή δύναμη. Ο Θουκυδίδης αναφέρει ότι πολλές άλλες ελληνικές πόλεις έστειλαν στρατιωτικές δυνάμεις στην Σπάρτη για να την ενισχύσουν και να καταστείλουν την επανάσταση των Ειλώτων. Οι Αθηναίοι έστειλαν τον Κίμωνα με περίπου 4.000 οπλίτες. Οι Σπαρτιάτες δέχτηκαν μεν την βοήθεια των υπόλοιπων πόλεων, αρνήθηκαν όμως την βοήθεια των Αθηναίων, γιατί φοβήθηκαν ότι μπορεί να πάρουν το μέρος των Ειλώτων. Οι Αθηναίοι προσβλήθηκαν και αρνήθηκαν την περαιτέρω συμμαχία με τους Σπαρτιάτες. Μετά την καταστολή της επανάστασης, μερικοί από τους Είλωτες βρήκαν καταφύγιο στην Αθήνα και εγκαταστάθηκαν στην Ναύπακτο και στον Κορινθιακό κόλπο. Οι πολιτικές σχέσεις μεταξύ Σπάρτης και Αθηνών έμειναν από κει και πέρα ψυχρές και οι δύο πόλεις δεν ξαναέκλεισαν ποτέ συμμαχία, μέχρι την έκρηξη του Πρώτου Πελοποννησιακού Πολέμου το 460 π.Χ.

## Δείτε επίσης
* Ανάγλυφον ψηφίσματος Μεσσηνίων
## Παραπομπές


Σπαρτη 0464
Σεισμος 464
Βάσια Τριφύλλη

Η **Βάσια Τριφύλλη** (γεννημένη ως *Βασιλική Ελευθερίου*, Αθήνα, 31 Μαΐου 1943) είναι Ελληνίδα κωμική ηθοποιός και τηλεοπτική παρουσιάστρια.

## Βιογραφία
Έχει καταγωγή από την Αθήνα (Πλάκα) από την πλευρά του πατέρα της και από την Κύθνο από την πλευρά της μητέρας της.

Σπούδασε στη Δραματική Σχολή του Εθνικού Θεάτρου (1969). Η πρώτη της εμφάνιση έγινε με το θίασο των Κώστα Βουτσά - Μάρως Κοντού - Νίκου Ρίζου (1969 - 1970). Στον κινηματογράφο έκανε την πρώτη της εμφάνιση το 1970 με την ταινία *[[Ο δασκαλάκος ήταν λεβεντιά]]*.

Είχε συμμετοχές σε ταινίες στο πλευρό του Θανάση Βέγγου, όπως: *Ο παλαβός κόσμος του Θανάση*, *[[Ο φαλακρός μαθητής]]* κ.ά. Χάρισε τη φωνή της στη μεταγλώττιση της σειράς κινουμένων σχεδίων ''Μάγια η μέλισσα''. Είναι, επίσης, η ελληνική φωνή της Γκλεν Κλόουζ ως Κρουέλλα Ντε Βιλ, στις ταινίες ''Τα 101 Σκυλιά της Δαλματίας'' (1996) και *[[Τα 102 σκυλιά της Δαλματίας]]* (2000). Αξέχαστη θα μείνει η συμμετοχή της στους *[[Οι Αυθαίρετοι|Αυθαίρετους]]* (1989).

Έχει παρουσιάσει με αρκετά μεγάλη επιτυχία διάφορα τηλεπαιχνίδια, με κυριότερο το *Ραντεβού στα τυφλά*. Έχει τιμηθεί με το έπαθλο *Παναθήναια* για την προσφορά της στην επιθεώρηση την περίοδο 2000-2002.

Την τετραετία 2010-2014 ήταν δημοτική σύμβουλος Αθηναίων με την παράταξη του Νικήτα Κακλαμάνη. 

Συμμετείχε στον τρίτο κύκλο του ''Dancing with the stars'' όπου κατέκτησε την όγδοη θέση.

## Φιλμογραφία
### Κινηματογράφος

## Πηγές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Ελληνίδες τηλεπαρουσιάστριες
Βίλμα Τσακίρη

Η **Βηθλεέμ** "**Βίλμα" Τσακίρη** (Σέρρες, 1 Ιανουαρίου 1949) είναι Ελληνίδα ηθοποιός.

## Βιογραφία
Το πραγματικό της όνομα είναι **Βηθλεέμ Τσακίρη**. Ο πατέρας της Σταύρος ήταν Μικρασιάτης από την Προύσα και η μητέρα της Μαγδαληνή από τις Σαράντα Εκκλησιές της Ανατολικής Θράκης. Οι γονείς της ζούσαν στα Κοκκινόγεια Δράμας. Τελείωσε την πρώτη τάξη του δημοτικού στα Κοκκινόγεια Δράμας, συνέχισε στο 9ο δημοτικό σχολείο Σερρών και στο Λύκειο Θηλέων Σερρών.

Το όνειρο του θεάτρου την έφερε μετά το τέλος του σχολείου στην δραματική σχολή του “Κυριαζή Χαρατσάρη” στη Θεσσαλονίκη από όπου αποφοίτησε το 1970. Έχει συνεργαστεί με το Κρατικό Θέατρο Βορείου Ελλάδος για τέσσερα έτη, αμέσως μετά τις σπουδές στη σχολή Χαρατσάρη. Στην Αθήνα, όταν κατέβηκε, συνεργάστηκε με αρκετούς ηθοποιούς. Έχει λάβει μέρος σε πολλές κινηματογραφικές ταινίες ( «Είκοσι γυναίκες κι εγώ» κ.ά.) και τηλεοπτικές σειρές ( "Τα Ανάποδα", «Η τράπεζα», «Ένας μήνας και κάτι», «Η πολυκατοικία»).

Σύζυγός της υπήρξε ο επίσης ηθοποιός Γιάννης Ευαγγελίδης. Η κόρη τους, Καλλιόπη Ευαγγελίδη, είναι επίσης ηθοποιός. 

Το 2008 -2011 πρωταγωνίστησε στις σειρές *[[Η Πολυκατοικία]]* και 2014 *[[Δια Ταύτα]]* και το 2019 στην Μην αρχίζεις τη μουρμούρα.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Κατολισθήσεις στην Ουγκάντα το 2010

thumb|250px|right|Η θέση του νομού Μπάλε (Mbale) μέσα στην Ουγκάντα

Οι κατολισθήσεις στην Ουγκάντα το 2010, έγιναν στο νομό Μπουντούντα (Bududa) της Δυτικής Ουγκάντα την 1-η Μαρτίου 2010. Η κατολίσθηση έγινε μετά από σφοδρές βροχοπτώσεις, μεταξύ 12-ης και 7-ης απογευματινής ώρας. Τουλάχιστον 100 άτομα πιστεύεται πως σκοτώθηκαν από τις κατολισθήσεις, και πολύ περισσότεροι είναι αγνοούμενοι. 

## Ανθρώπινες απώλειες

Ένας εκπρόσωπος του Ερυθρού Σταυρού της Ουγκάντα είπε πως οι εργάτες των σωστικών συνεργείων βρήκαν 50 πτώματα, ενώ ένας υπουργός της κυβέρνησης της Ουγκάντα είπε πως οι νεκροί ήταν περισσότεροι από 100. Ο πρόεδρος της περιοχής του ανατολικού Μπουντούντα είπε πως οι νεκροί ίσως να φτάσουν τους 300. Εκατοντάδες περισσότερα άτομα έχουν χαθεί και πιστεύεται ότι είναι νεκρά, μαζί με 60 παιδιά που βρήκαν καταφύγιο σε κοντινό κέντρο υγείας που αργότερα καταστράφηκε.

## Υλικές ζημιές
Η κατολίσθηση χτύπησε χωριά στους πρόποδες του Βουνού Έλγον, συμπεριλαμβανομένου του Ναμέτι, του Κουμπέβο και του Νάνκοβι, με 85 σπίτια να έχουν καταστραφεί στο Ναμέτι. Πολλές περιοχές στα πληγέντα χωριά ισοπεδώθηκαν από τις κατολισθήσεις, με σπίτια, αγορές και μία εκκλησία να έχουν καταστραφεί, ενώ πολλοί δρόμοι ήταν κλειστοί. Οι επίσημοι και οι εργάτες των σωστικών συνεργείων προειδοποίησαν οτι υπήρχε κίνδυνος να γίνουν και άλλες κατολισθήσεις, καθώς οι σφοδρές βροχοπτώσεις συνεχίζονταν στη περιοχή.

Στην Μπουταλέχα πάνω από 6.000 σπίτια από τις υποκομητείες της Κακόνγκα, Μασιμάσα, Κιμούντου και Ναβανγκόφου είχαν προβλήματα από τις βροχές, με δυο δημοτικά σχολεία στη Ναμπεχέρε και τη Λουμπέμπε να έχουν πλημμυρίσει. Ο δρόμος Μπάλε-Μπουσόλβα έκλεισε επίσης λόγω πλημμύρας. Ο Ερυθρός Σταυρός εξέδωσε εκτιμήσεις κινδύνου να σημειωθούν κι άλλες πλημμύρες στο Μορότο, το Κατάκβι και την Νακαπιριπίριτ.

## Παραπομπές


Κατηγορία:Φυσικές καταστροφές
Κατηγορία:Ιστορία της Ουγκάντας
Κατηγορία:2010
Μπιρόλ Ουνέλ

Ο **Μπιρόλ Ουνέλ** (*Birol Ünel*, 18 Αυγούστου 1961 - 3 Σεπτεμβρίου 2020) ήταν Γερμανός ηθοποιός τουρκικής καταγωγής, του κινηματογράφου και του θεάτρου.

## Βιογραφία
Γεννημένος στη Σελεύκεια της επαρχίας της Μερσίνης στη νότια Τουρκία, μετανάστευσε το 1968 με τους γονείς του στη Γερμανία όπου η οικογένεια εγκαταστάθηκε στο Στουρ, κοντά στη Βρέμη. Ο Ουνέλ σπούδασε την υποκριτική τέχνη παρακολουθώντας μαθήματα στο Πανεπιστήμιο Μουσικής και Θεάτρου Αννόβερου.

Το ντεμπούτο του το έκανε στον κινηματογράφο το 1987 με τη ταινία *The Passenger – Welcome to Germany*, όπου πρωταγωνίστησε ο Τόνι Κέρτις. Ακολούθησαν διάφοροι μικροί ρόλοι, ώσπου το 1998 η συμμετοχή του στην ταινία *Dealer* τον έκανε περισσότερο γνωστό. Το ντεμπούτο του ως ηθοποιός του θεάτρου έκανε το 1992 στο *Kunsthaus Tacheles* του Βερολίνου, όπου εργάστηκε και ως σκηνοθέτης και μεταξύ άλλων πρωταγωνίστησε στη θεατρική παράσταση *Caligula*. Η συμμετοχή του στην κινηματογραφική ταινία *[[Η Ιουλία τον Αύγουστο]]* το 2000 ήταν η πρώτη του συμμετοχή σε ταινία του Φατίχ Ακίν. Τη μεγαλύτερη επιτυχία του είχε ως αλκοολικός στην ταινία *[[Μαζί ποτέ]]* το 2004, για την οποία τιμήθηκε ως καλύτερος πρωταγωνιστής με το Γερμανικό Βραβείο Κινηματογράφου. Το 2009 συμμετείχε με τους Αδάμ Μπουσδούκος και Μόριτς Μπλάιμπτροϊ στην κωμωδία *[[Κουζίνα με ψυχή]]*, επίσης σε σκηνοθεσία Φατίχ Ακίν.

## Βραβεύσεις

Βραβεία Ευρωπαϊκού Κινηματογράφου 
 
**Υποψηφιότητα:**
*2004: Βραβείο Καλύτερου Ηθοποιού για την ταινία *[[Μαζί ποτέ]]*


Γερμανικό Βραβείο Κινηματογράφου 
 
**Βράβευση:**
*2004: Βραβείο για τον ρόλο του Τσαχίτ στην δραματική ταινία *[[Μαζί ποτέ]]*

:**Πλήρης Κατάλογος Βραβείων: [http://www.imdb.com/name/nm0960379/awards εδώ]**

## Φιλμογραφία (επιλεγμένη)

:**Πλήρης Φιλμογραφία: [http://www.imdb.com/name/nm0960379/ εδώ]**

## Παραπομπές


## Εξωτερικοί σύνδεσμοι
*Η ιστοσελίδα του Μπιρόλ Ουνέλ στο IMDb.
*Η ιστοσελίδα του Μπιρόλ Ουνέλ στο cine.gr.

Κατηγορία:Τούρκοι ηθοποιοί
Κατηγορία:Γερμανοί ηθοποιοί θεάτρου
Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Κατηγορία:Γερμανοί τουρκικής καταγωγής
Αριστοτέλης Ι. Βαλαωρίτης

Ο **Αριστοτέλης Βαλαωρίτης** (1892 - 1960) ήταν Έλληνας πολιτικός.
## Βιογραφικά στοιχεία
Γεννήθηκε στην Αθήνα και ήταν γιος του Ιωάννη Βαλαωρίτη και της Ζωής Μουρούζη. Παππούς του ήταν ο Αριστοτέλης Βαλαωρίτης. Σπούδασε νομικά στο πανεπιστήμιο Αθηνών και το 1926 εξελέγη βουλευτής Πρέβεζας (που συμπεριελάμβανε και τις επαρχίες Βάλτου, Άρτας και Λευκάδας) με το Κόμμα Ελευθεροφρόνων, απέτυχε όμως να εκλεγεί στις εκλογές του 1928. Την περίοδο 1935 - 1936 διετέλεσε υφυπουργός Οικονομικών στην κυβέρνηση Δεμερτζή και την κυβέρνηση Μεταξά, από την οποία παραιτήθηκε μετά την εγκαθίδρυση της δικτατορίας της 4ης Αυγούστου.
Υπήρξε μέλος του Δ. Σ. της Εθνικής Τράπεζας της Ελλάδος και αντιπρόεδρος του Ερυθρού Σταυρού. 
Ήταν παντρεμένος με την Πολύμνια Μηνιάκη και είχε μια κόρη, την Ελένη, σύζυγο Λέοντα Καραπαναγιώτη. Εγγονή του είναι η Τατιάνα Καραπαναγιώτη. 

## Παραπομπές


Κατηγορία:Έλληνες υφυπουργοί Οικονομικών
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές Πρέβεζας
Κατηγορία:Βουλευτές Λευκάδας
Αριστοτελης Ι
Αγωγός (αποσαφήνιση)

Με την ονομασία **αγωγός** , (αρχαία ελληνική λέξη εκ του άγω = οδηγώ), ονομάζεται οποιοδήποτε υλικό, (μέσο), ή και διάταξη από την οποία μετάγεται (μεταφέρεται ή κατευθύνεται) κάτι. Ανάλογα του διοχετευομένου λαμβάνει και ιδιαίτερη ονομασία που μπορεί να είναι από το απλούστερο αυλάκι ή σωλήνας ή ειδικότερα:

* Αεραγωγός
* Ηλεκτρικός αγωγός
* Πετρελαιαγωγός
* Υδραγωγός ή υδραγωγείο
* Φωναγωγός
* Φωταγωγός
* Αγωγός ιστός, στα φυτά
Αλλά και προαγωγός ή μαστροπός

## Δείτε επίσης
*Αγωγή
Μαργαρίτα της Σκωτίας

Η **Μαργαρίτα της Σκωτίας** (*Margaret of Scotland,*, Κάστρο Γουίντσορ, 28 Φεβρουαρίου 1261 – 9 Απριλίου 1283) ήταν πριγκίπισσα της Σκωτίας, βασίλισσα της Νορβηγίας, κόρη του βασιλιά της Σκωτίας Αλεξάνδρου Γ΄ και της Μαργαρίτας της Αγγλίας. 

Έγινε βασίλισσα της Νορβηγίας, αφού παντρεύτηκε (1281) τον βασιλιά Έρικ Β΄ της Νορβηγίας, πέθανε κατά την διάρκεια της εγκυμοσύνης της κόρης της, Μαργαρίτας, που έγινε (1286) η νόμιμη διάδοχος του βασιλείου της Σκωτίας με τον θάνατο του παππού της Αλεξάνδρου Γ΄, αλλά πέθανε πρόωρα (1290) πριν την ενηλικίωσή της, με αποτέλεσμα να περάσει η Σκωτία χωρίς βασιλιά υπό Αγγλική κυριαρχία.

## Παραπομπές


Κατηγορία:Οίκος του Ντάνκελντ
Κατηγορία:Οίκος του Σβερ
Κατηγορία:Βασίλισσες της Νορβηγίας
Κλαούντια Τσιέσλα

Η **Κλάουντια Τσιέσλα** (*Claudia Ciesla*) (γενν. Φεβρουαρίου 1987, Βοντζίσουαφ Σλόνσκι) είναι Πολωνή-Γερμανίδα ηθοποιός και μοντέλο.

## Βιογραφία
Η Τσιέσλα έγινε γνωστή ως γκλάμουρ μοντέλο του διαδικτύου, καθώς και από δημοσιεύσεις στην Bild, το Matador, το Maxim, το Auto Bild και άλλα. 

Τον Μάρτιο του 2006, η Τσιέσλα κέρδισε το διαγωνισμό διαδικτύου Germany’s Super Girl, που οργανώθηκε από τους Auto Bild/, /Bild/, Sat.1, T-Online.

Το έτος 2007έπαιξε σε πέντε επεισόδια της διαδικτυακής σειράς *Beach Baby Constance*, στο ρόλο της Νταίηζη Βάντενμπουργκ.Το Νοέμβριο του 2007 παρουσιάστηκε με το τραγούδι της *Mir ziagt koaner’s Dirndlgwandel aus* ως φιναλίστρια στο διεθνές φεστιβάλ μουσικής *Alpen Grand Prix* της Ιταλίας.
 
Τον Φεβρουάριο του 2008 η Κλάουντια Τσιέσλα υποδύθηκε το ρόλο της Λίντα στην ταινία του Μπόλυγουντ (Bollywood) *Κάρμα*,  η οποία γυρίστηκε στην Ινδία Τον Ιούνιο του 2008 η Κλάουντια έλαβε μέρος στην παραγωγή του  τραγουδιού "I love dancing in Espania"με τον άγγλο συνθέτη επιτυχιών Γκόρντον Λόρενς, και γυρίστηκε και ένα μουσικό κλιπ στην οικία του στο Λαντούνο της Ουαλίας. Το τραγούδι θα κυκλοφορήσει από την εταιρεία Πικβικ Ρέκορντς (Pickwick-Records) στο ΗΒ στις 11 Αυγούστου 2008.Τον Ιούλιο του 2008 η Τσιέσλα ανέλαβε το ρόλο της Κλαούντια σε μια τηλεοπτική παραγωγή στο Παλέρμο της Ιταλίας, στη νέα ιταλική σειρά με τον τίτλο "Outsiders in Palermo".Τον Αύγουστο του 2008, έπαιξε στην Ινδο-γερμανική ταινία *Ki Jana Pardes.*Τον Σεπτέμβριο η Κλαούντια συμμετείχε στο ρόλο μιας Γερμανίδας δημοσιογράφου στην ινδική ταινία «10:10» (Σκηνοθεσία "Arin Παύλος»). Το ίδιος έτος, 2008, η Τσιέσλα ανακηρύχθηκε σε Βασίλισσα του Χιονιού στο Νταμύλς (Damüls) της Αυστρίας. 

Η Κλαούντια Τσίεσλα από τον Οκτώβριο του 2009 και για 10 εβδομάδες συμμετείχε στην ινδική εκπομπή με διασημότητες «Bigg BOSS». Η Bigg Boss είναι μια τηλεοπτική εκπομπή της Endemol από την Ινδία και είναι παρόμοια με τη βρετανική τηλεοπτική εκπομπή Big Brother. Αλλά στην ινδική εκδοχή συμμετέχουν μόνο προσωπικότητες από το χώρο του θεάματος.Το Νοέμβριο του 2009 τιμήθηκε με το Βραβείο Karmaveer Puraskaar στην Ινδία.

## Παραπομπές


## Εξωτερικοί σύνδεσμοι
* Επίσημος ιστότοπος
* Κλαούντι Τσιέσλα στο IMDb
* Sedcard bei ShowCast

Κατηγορία:Πολωνές ηθοποιοί κινηματογράφου
Κατηγορία:Πολωνές μοντέλα
Κατηγορία:Γερμανίδες ηθοποιοί κινηματογράφου
Κατηγορία:Γερμανίδες μοντέλα
Κατηγορία:Πολωνοί γερμανικής καταγωγής
Κατηγορία:Γερμανοί πολωνικής καταγωγής
Στιβ Λέο Μπέλεκ

Ο **Στιβ Λέο Μπέλεκ** είναι Καμερουνέζος ποδοσφαιριστής, γεννημένος στις 21 Φεβρουαρίου 1993 στη Γιαουντέ. Είναι γιος του παλαιού διεθνή Καμερουνέζου ποδοσφαιριστή Τόμας Λίμπιχ.

## Καριέρα
Ο Στιβ Λέο Μπέλεκ υπέγραψε το πρώτο του επαγγελματικό συμβόλαιο τον Ιούλιο του 2009 σε ηλικία 16,5 ετών με τον Πανθρακικό Κομοτηνής, αλλά λόγω του ότι ο ομάδα είχε αποκτήσει ήδη 5 μη κοινοτικούς ποδοσφαιριστές, αλλά και του νεαρού της ηλικίας του ποδοσφαιριστή, δεν αγωνίστηκε στην πρώτη ομάδα μέχρι τον Ιανουάριο του 2010. Οι καλές εμφανίσεις του στο δεύτερο μισό της περιόδου 2009-10 αλλά και η εντυπωσιακή σωματοδομή του κέντρισαν αμέσως το ενδιαφέρον μεγάλων ομάδων, μεταξύ αυτών οι αγγλικές Τότεναμ Χότσπερ και Μπλάκμπερν Ρόβερς,οι Ιταλικές Ουντινέζε και Γιουβέντους αλλά και οι ΠΑΟΚ, Παναθηναικός και ΑΕΚ.Τελικά το καλοκαίρι του 2010 μεταγράφηκε στην Ιταλική Ουντινέζε.Το καλοκαίρι του 2011 επέστρεψε στην Ελλάδα με την μορφή δανεισμού για ένα χρόνο από την Ουντινέζε στην ΑΕΚ. Με την ΑΕΚ έκανε την πρώτη του εμφάνιση τον Αύγουστο του 2011 στο πρώτο προκριματικό αγώνα του ΟΥΕΦΑ Γιουρόπα Λιγκ εναντίον της Ντιναμό Τιφλίδας ολοκλήρωσε την σεζόν με 24 εμφανίσεις και 5 γκολ. Την επόμενη σεζόν η Ουντινέζε έστειλε τον νεαρό ποδοσφαιριστή υπό την μορφή δανεικού στην Γουότφορντ ΦΚ

## Πηγές-Συνδέσεις
* Η καριέρα του Μπέλεκ στην Ελλάδα
* Συνέντευξη του Μπέλεκ
* Στο στόχαστρο της Τότεναμ ο Μπέλεκ (Αγγλικό άρθρο)

Κατηγορία:Επιθετικοί ποδοσφαιριστές
Κατηγορία:Καμερουνέζοι ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Καμερούν Κ20
Κατηγορία:Ποδοσφαιριστές Εθνικής Καμερούν Κ17
Κατηγορία:Ποδοσφαιριστές Στίβενεϊτζ ΦΚ
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές ΦΚ Κροτόνε
Κατηγορία:Ποδοσφαιριστές ΤΦΡ Κλουζ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στο Βέλγιο
Κατηγορία:Ξένοι ποδοσφαιριστές στη Ρουμανία
Πρόβλημα του Πλάτωνα

Το **πρόβλημα του Πλάτωνα** είναι η ονομασία που έχει δοθεί από τον Νόαμ Τσόμσκι στο κενό μεταξύ γνώσης και πείρας. Αντιπροσωπεύει το ερώτημα του πώς εξηγούμε το γεγονός της γνώσης μας, όταν οι συνθήκες του εξωτερικού περιβάλλοντος φαίνονται ως ανεπαρκείς πηγές πληροφοριών. Χρησιμοποιείται στη γλωσσολογία ως αναφορά στο επιχείρημα περί «πενιχρότητας του ερεθίσματος». 

Με μια γενικότερη σημασία, το πρόβλημα του Πλάτωνα αναφέρεται στο πρόβλημα της εξήγησης της «έλλειψης εισαγμένων δεδομένων».

Η λύση του προβλήματος του Πλάτωνα περικλείει την εξήγηση του κενού μεταξύ του τι γνωρίζει κανείς, αφενός, και της φαινομενικής έλλειψης σε ουσιώδη εισαγόμενα δεδομένα από το περιβάλλον. 

Το πρόβλημα του Πλάτωνα τίθεται στο διάλογο *«[[Μένων (διάλογος)|Μένων]]»* του Πλάτωνα, όπου ο Σωκράτης εξηγεί ότι ένα ανεκπαίδευτο παιδί μπορεί, εντούτοις, να κατανοήσει γεωμετρικές αρχές.

Κατηγορία:Γλωσσολογία
Κατηγορία:Επιστημολογία
Α1 Κατηγορία υδατοσφαίρισης γυναικών 2008-09

Η **[[Ελληνικό πρωτάθλημα υδατοσφαίρισης γυναικών|Α1 Κατηγορία υδατοσφαίρισης γυναικών]] 2008–09** ξεκίνησε στις 29 Νοεμβρίου 2008 και ολοκληρώθηκε στις 20 Μαΐου 2009 με την διεξαγωγή του τελευταίου τελικού. Πρωταθλήτρια ομάδα αναδείχθηκε ο Ολυμπιακός για τρίτη φορά στην ιστορία του.

## Κανονική Περίοδος
### Βαθμολογία

**Β**= Βαθμοί, **Α**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων

### Πίνακας αποτελεσμάτων

## Πλέι οφ
### Α' Φάση

### Ημιτελικοί

### Θέσεις 5–6

### Θέσεις 3–4

### Τελικοί

## Τελική κατάταξη

## Εξωτερικοί σύνδεσμοι
*Το πρωτάθλημα στο sport.gr
*Η Α1 Γυναικών 2008–09 στο water-polo.gr



2008 2009
Κατηγορία:Υδατοσφαίριση το 2008
Κατηγορία:Υδατοσφαίριση το 2009
Πλαίσιο δεδομένων

Στα δίκτυα υπολογιστών, ένα **πλαίσιο δεδομένων** (**data frame**) είναι μια ψηφιακή μονάδα μετάδοσης δεδομένων δηλαδή μια ακολουθία των bits που καθιστούν δυνατή για τον δέκτη να βρει την αρχή και το τέλος της ροή των συμβόλων ή bits. Εάν ένας δέκτης είναι συνδεδεμένος με το σύστημα μετάδοσης κατά την διάρκεια της μεταφοράς ενός πλαισίου, αγνοεί τα δεδομένα μέχρι να εντοπίσει ένα νέο πλαίσιο.

Σε δίκτυα υπολογιστών, ένα πλαίσιο παράγεται στο επίπεδο δικτύου του μοντέλου OSI. [1] Το πλαίσιο είναι "η μονάδα της μετάδοσης προς το επιπέδου γραμμής , και αποτελείται από μια επικεφαλίδα-header  που ακολουθείται από ένα πακέτο." [2] Παραδείγματα είναι τα πλαίσια του Ethernet (το πολύ 1500 byte), του PPP και του V.42 (modem).

Στον τομέα των τηλεπικοινωνιών, με την τεχνική της πολυπλεξίας (TDM) και την τεχνική των χρονοθυρίδων πολλαπλής πρόσβασης (TDMA), ένα πλαίσιο που είναι μια κυκλικά επαναλαμβανόμενο μπλοκ δεδομένων αποστέλλεται κατά την διάρκεια ενός  διαθέσιμου χρόνου, προς κάθε λογικό κανάλι TDM ή TDMA πομπού. Σε αυτό συνίσταται, ένα πλαίσιο που είναι συνήθως μία οντότητα στο φυσικό επίπεδο. Παραδείγματα TDM εφαρμογής είναι SONET / SDH και της μεταγωγής κυκλώματος ISDN B-channel. TDMA παραδείγματα είναι το 2G και 3G κυκλωματικού κυψελοειδούς υπηρεσίες φωνής. Το πλαίσιο είναι επίσης μια οντότητα για τον χρόνο-αμφίδρομη διαίρεση, όπου το κινητό τερματικό μπορεί να διαβιβάζει κατά τη διάρκεια ορισμένων timeslots και να λαμβάνουν κατά τη διάρκεια άλλων.

Κατηγορία:Μετάδοση δεδομένων
Κατηγορία:Δίκτυα υπολογιστών
Α1 Κατηγορία υδατοσφαίρισης γυναικών 2007-08

Η **[[Ελληνικό πρωτάθλημα υδατοσφαίρισης γυναικών|Α1 Κατηγορία υδατοσφαίρισης γυναικών]] 2007–08** ξεκίνησε στις 19 Οκτωβρίου 2007 και ολοκληρώθηκε στις 14 Μαΐου 2008 με την διεξαγωγή της τελευταίας αγωνιστικής της τελικής φάσης. Πρωταθλήτρια ομάδα αναδείχθηκε η Γλυφάδα για όγδοη φορά στην ιστορία της.

## Κανονική Περίοδος
### Βαθμολογία

**Β**= Βαθμοί, **Α**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων

### Πίνακας αποτελεσμάτων

## Τελική φάση
### Βαθμολογία

### Πίνακας αποτελεσμάτων

## Τελική κατάταξη

## Εξωτερικοί σύνδεσμοι
*Το πρωτάθλημα στο sport.gr
*Η Α1 Γυναικών 2007–08 στο water-polo.gr
*Η Τελική Φάση της Α1 Γυναικών 2007–08 στο water-polo.gr



2007 2008
Κατηγορία:Υδατοσφαίριση το 2007
Κατηγορία:Υδατοσφαίριση το 2008